Rozsudok Všeobecného súdu (štvrtá komora) z 19. februára 2016 – Ludwig‑Bölkow‑Systemtechnik/Komisia
(vec T‑53/14)
„Rozhodcovská doložka – Šiesty rámcový program v oblasti výskumu, technického rozvoja a demonštračných činností – Vrátenie časti vyplatených súm a paušálna náhrada škody – Čiastočné zastavenie konania – Oprávnené náklady na financovanie Úniou – Zmluvná pokuta – Zjavne neprimeraná povaha“
Súdne konanie – Podanie návrhu na Všeobecný súd na základe rozhodcovskej doložky – Zmluvy uzavreté v rámci osobitného programu v oblasti výskumu, technického rozvoja a demonštračných činností – Odmietnutie Komisie pripustiť ako oprávnené náklady určité sumy poskytnuté prijímateľovi v rámci výkonu zmlúv – Žiadosť o vrátenie zaplatených preddavkov – Spochybnenie metódy výpočtu oprávnených nákladov prijímateľom – Uplatniteľné právo – Právo Únie – Pojem oprávnené náklady (články 272 ZFEÚ a 288 ZFEÚ; nariadenie Európskeho parlamentu a Rady č. 2321/2002; nariadenie Rady č. 1605/2002, článok 109 ods. 2) (pozri body 41 – 47)
Predmet
Konštatovať jednak, že Komisia nemá nárok od žalobkyne požadovať vrátenie preddavkov zaplatených na základe troch zmlúv, a jednak, že žalobkyňa nie je povinná zaplatiť Komisii paušálnu náhradu škody
Výrok
1.
Konanie o druhej a tretej časti žalobných návrhov sa zastavuje.
2.
Sumy, ktoré má zaplatiť Ludwig‑Bölkow‑Systemtechnik GmbH z dôvodu paušálnej náhrady škody, sa znižujú na sumu rovnajúcu sa 10 % preddavkov, ktoré sa mali zaplatiť na základe zmlúv týkajúcich sa projektov HyWays, HyApproval a HarmonHy.
3.
Žaloba sa v zostávajúcej časti zamieta.
4.
Ludwig‑Bölkow‑Systemtechnik GmbH a Európska komisia znášajú svoje vlastné trovy konania.